2
 1. В случаите, когато стоките са били повредени преди допускането им за свободно обращение и по тази причина действително платената или дължимата цена е коригирана за определяне на митническата стойност в съответствие с член 132 от Регламент за изпълнение (ЕС) 2015/2447 на Комисията (77), размерът на антидъмпинговото мито, изчислен въз основа на член 1 по-горе, се намалява пропорционално на корекцията на действително платената или дължимата цена.
 2. Освен ако е предвидено друго, се прилагат действащите разпоредби в областта на митата.
 Член 3
 Член 1, параграф 2 може да бъде изменян, като се добавя нов производител износител към оказалите съдействие дружества, които не са включени в извадката и следователно за които се прилага среднопретеглената митническа ставка от 499,6 EUR/тон нетно тегло на продукта, когато новият производител износител в Китайската народна република представи на Комисията достатъчно доказателства за това, че:
 а)
 не е осъществявал износ за Съюза на описания в член 1, параграф 1 продукт през първоначалния разследван период (1 октомври 2006 г. — 30 септември 2007 г.);
 б)
 не е свързан с който и да е от производителите износители в Китайската народна република, спрямо които са наложени мерките по настоящия регламент; и
 в)
 или действително е изнасял разглеждания продукт за Съюза, или е поел неотменимо договорно задължение да изнесе значително количество за Съюза след края на разследвания период в рамките на прегледа.
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 октомври 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21, последно изменен с Регламент (ЕС) 2018/825 (ОВ L 143, 7.6.2018 г., стр. 1).
 (2) Регламент (ЕО) No 1355/2008 на Съвета от 18 декември 2008 г. за налагане на окончателно антидъмпингово мито и окончателно събиране на временното мито, наложено върху вноса на някои приготвени или консервирани цитрусови плодове (по-специално мандарини и т. н.) с произход от Китайската народна република (ОВ L 350, 30.12.2008 г., стр. 35).
 (3) Решение на Съда на Европейския съюз от 22 март 2012 г. по дело C-338/10, Grünwald Logistik Service Gmbh (GLS)/Hauptzollamt Hamburg-Stadt.
 (4) Регламент за изпълнение (ЕС) No 158/2013 на Съвета от 18 февруари 2013 г. за повторно налагане на окончателно антидъмпингово мито върху вноса на някои приготвени или консервирани цитрусови плодове (по-специално мандарини и т.н.) с произход от Китайската народна република (ОВ L 49, 22.2.2013 г., стр. 29).
 (5) Регламент за изпълнение (ЕС) No 1313/2014 на Комисията от 10 декември 2014 г. за налагане на окончателно антидъмпингово мито върху вноса на някои приготвени или консервирани цитрусови плодове (по-специално мандарини и т.н.) с произход от Китайската народна република след преразглеждане с оглед на изтичане на срока на действие на мерките в съответствие с член 11, параграф 2 от Регламент (ЕО) No 1225/2009 на Съвета (ОВ L 354, 11.12.2014 г., стр. 17).
 (6) Известие за предстоящото изтичане на срока на действие на някои антидъмпингови мерки (ОВ C